
Naslov: Nekateri plazovi bodo le sanirani
Napoved za voditelja:

Lansko obilno deževje je v kostanjeviški in krški občini povzročilo nemalo škode. Tako so narasli potoki in reka Krka poplavljali in zalivali stanovanjske in druge objekte. Veliko škode predvsem na cestni infrastrukturi pa so povzročili tudi številni zemeljski plazovi, ki so se sprožili v tem času. Medtem ko je bilo odpravljanje posledic poplav prepuščeno bolj ali manj krajanom in občinam, pa bosta obe občini za sanacijo nekaterih plazov letos uspeli pridobiti tudi nekaj državnega denarja.
H1: S pomočjo države bo letos v Posavju sanirano nekaj plazov

H2: Samo v krški občini bodo za sanacijo plazov namenili letos več sto tisoč evrov

T- Iz Posavja GORAN ROVAN /

X- Snemalec in montažer Ivan Uršnik /

V Kostanjeviški občini poteka sanacija velikega plazu, ki je lani zasul cesto do vasi Vrtača na Gorjancih. Dela naj bi bila že kmalu dokončana.
T- LADKO PETRETIČ /
X- župan občine Kostanjevica na Krki /

»Bomo pridobil 75 tisoč državnih sredstev, DDV tako plača občina, vso projektno dokumentacijo in raziskave arheološke plača občina. Kompletna investicija je vredna 113 tisoč evrov.«
Na Bohorju pa so že zaključili sanacijo plazu, tako da promet spet poteka brez omejitev in na veliko veselje vseh krajanov.
T- SILVO KOZOLE /
X- z Bohorja /

»Seveda smo, ker pa ni, ko se enkrat plaz sanira, ker ne bi bil zadovoljen, ne. Če je taku naštiman, da se voziš na lastno odgovornost skoz, si pol vesel, da je naštimam taku, da je taku kot more bit, ne. Tako da in zaenkrat smo zadovoljni.«
V krški občini je po dolgih letih končno saniran tudi plaz na Reštanju, ki pa je nastal kot posledica dolgoletnega rudarjenja na tem območju. 
T- VLADO GRAHOVAC /
X- predsednik sveta KS Senovo in poveljnik CZ občine Krško /

»To sta dva večja v naši krajevni skupnosti ka sta bla. Drugač pa na splošno na občini lahko kot poveljnik Civilne zaščite občine Krško, da smo kr pristopili k nekim tem plazov, tako da se je, v izvajanju je recmo en večji plaz v Venišah in Drenovec, pa na Gorjancih sta tudi dva. Sanacija je predvidena neki od države, neki pa iz proračunskih rezerv občine Krško.«
V obeh občinah pričakujejo, da jim bo večino denarja za sanacijo plazov povrnila država. Sicer bodo te sanacije v bodoče še dolgotrajnejše, saj je povsod še veliko plazov, ki nanjo še čakajo.

